Lav et referat af nedenstående tekst:

Tekst:
Det er ikke altid lige let at være 8-årige Maria Winther, for hun har en bror, der er hjerneskadet. - Det bekymrer mig hele tiden. Gør jeg det godt nok? Får Maria den opmærksomhed hun har brug for, og føler hun sig så elsket, som hun nu er? siger hendes mor Christina Winther. Derfor er mor og datter kørt fra hjemmet i Ulsted til Aalborg, for at besøge Marias buddy Marie Kjædegaard. Maria og Marie har set hinaden en gang om ugen siden starten af oktober, hvor UCN's nye projekt, Børne- og UngeBuddies startede. Det har hjulpet 8-årige Maria en hel del. - Maria har været lidt indelukket og mut. Nu blomstrer hun jo og er glad. Det betyder alverden at se, at hun har det bedre, siger Christina Winther. Hygge efter Marias hjerte Maria Kjædegaard meldte sig som buddy, fordi hun havde et ønske om, at lave noget frivilligt arbejde. - Jeg har noget overskud i min hverdag, som jeg gerne vil give til andre, og så giver det bare rigtig god mening at gøre det til børn, siger hun. Hun føler, at hun de seneste uger har fået en god og tæt relation til Maria Winther, og har givet hende noget af det, hun har haft brug for. Når de er sammen koncentrerer de sig om det, for der er ikke Ipads eller computere hos Maria. I stedet laver de håndarbejde, bager eller tager i teatret. - Jeg håber, at jeg kan være med til at give noget pusterum fra sygdom - noget der fylder meget hos Maria. Her får hun lov til at bestemme, hvad hun gerne vil lave, og jeg er god til at lytte, forklarer hun. Kort efter lyder det fra den 8-årige: - Skal vi på legepladsen? Og ja, selvfølgelig skal de det. Men det lyder ikke til, det kun er de voksne, der synes, at projektet fungerer. - Jeg kan bare godt lide at være alene sammen med nogen, siger Maria.

Referat:
UCN har startet BUB, Børne- og UngeBuddies, hvor frivillige studerende hjælper børn i familier med sygdom eller død.